Årstad videregående skole

Årstad videregående skole er en fylkeskommunal videregående skole i Årstad bydel i Bergen. Skolen ble etablert ved sammenslåing av Bergen yrkesskole og Krohnsminde videregående skole 1. august 2003.

Skolen har blitt rehabilitert for 750 millioner kroner i perioden 2010–2016, og omfatter et bruttoareal på  kvadratmeter. Fra høsten 2016 har skolen 170 ansatte og  elever, herav 200 på voksenopplæring og 50 lærlinger. Skolen tilbyr både studieforberedende og yrkesfaglige utdanningsprogram.

Utdanningstilbud
Vedtatt utdanningstilbud for skoleåret 2023–2024:vilbli.no: Årstad videregående skole

 Trinn  Utdanningsprogram Vg1  Elektro og datateknologi Vg2  Datateknologi og elektronikk Vg2  Elenergi og ekom Vg3  Dataelektronikerfaget Vg1  Frisør, blomster, interiør og eksponeringsdesign Vg2  Blomsterdekoratør Vg2  Frisør Vg2  Interiør og eksponeringsdesign Vg3  Interiør Vg1  Helse- og oppvekstfag Vg2  Barne- og ungdomsarbeiderfag Vg2  Helsearbeiderfag Vg2  Hudpleie Vg3  Hudpleier Vg1  Håndverk, design og produktutvikling Vg2  Søm og tekstilhåndverk Vg1  Teknologi- og industrifag Vg2  Industriteknologi Vg2  Kjøretøy Vg1  Kunst, design og arkitektur Vg2  Kunst, design og arkitektur Vg3  Kunst, design og arkitektur Vg2  Realfag Vg2  Språk, samfunnsfag og økonomi Vg3  Språk, samfunnsfag og økonomi Vg3  Påbygging til generell studiekompetanse
I tillegg har skolen innføringsår for minoritetsspråklige, tilrettelagt opplæring, voksenopplæring og lærlingeopplæring.

Studieretningen Bygg- og anleggsteknikk ble lagt ned høsten 2013.

Studieretningen Medier og kommunikasjon ble lagt ned høsten 2017.

Studieretningen Restaurant- og matfag ble lagt ned høsten 2018.

Historie
Krohnsminde videregående skole ble etablert i 1982 ved sammenslåing av Bergens Husmorskole fra 1914 og Bergens kommunale kvindelige Industriskole fra 1883. Skolebygningen, tegnet av arkitekt B. Dybwad Brochmann, ble tatt i bruk i 1977.

Bergen yrkesskole ble opprettet i 1963 for å samle undervisningstilbud som før var spredt rundt over hele byen. Teoribygget ble oppført i 1963, Verkstedsbygget i 1972.

De to skolene ligger samlet og ble slått sammen til Årstad videregående skole i 2003. Den var lenge fylkets største videregående skole, med over 1400 elever enkelte år. I 2013 ble linjen for bygg- og anleggsfag lagt ned. I 2016 startet skolen opp med de studiespesialiserende studieretningene studiespesialisering og kunst, design og arkitektur.

Skolen styres av rektor Kari Danielsen, med hjelp fra assisterende rektor Cecilie Øvstedal.

Referanser

Eksterne lenker
 Bergen byleksikon på nett, om Årstad videregående skole

Kategori:Videregående skoler i Vestland
Kategori:Årstad
Kategori:Utdanningsinstitusjoner etablert i 2003